कंपनी को इस साल पहली तिमाही में ₹2,870 करोड़ का फायदा, रेवेन्यू भी 6% बढ़ा
IT की दिग्गज कंपनी विप्रो ने गुरुवार (13 जुलाई) को Q1FY24 यानी फाइनेंशियल ईयर 2024 की पहली तिमाही के नतीजे जारी कर दिए हैं। अप्रैल-जून तिमाही में कंपनी का नेट प्रॉफिट पिछले साल की इसी तिमाही के मुकाबले 11.95% बढ़कर 2870 करोड़ रुपए रहा। एक
IT कंपनी विप्रो (Wipro) ने गुरुवार (13 जुलाई) को Q1FY24 यानी फाइनेंशियल ईयर 2024 की पहली तिमाही के नतीजे जारी कर दिए हैं। अप्रैल-जून तिमाही में कंपनी का नेट प्रॉफिट पिछले साल की इसी तिमाही के मुकाबले 11.95% बढ़कर 2870 करोड़ रुपए रहा।
एक साल पहले Q1FY23 में कंपनी को 2563 करोड़ रुपए का नेट प्रॉफिट हुआ था। हालांकि, तिमाही आधार पर कंपनी के नेट प्रॉफिट में 6.6% की गिरावट आई है।
रेवेन्यू 6% बढ़कर 22,831 करोड़ रुपए रहा
Q1 में सालाना आधार पर कंपनी का रेवेन्यू 6% बढ़कर 22,831 करोड़ रुपए रहा। पिछले फाइनेंशियल ईयर की इसी अवधि में ये 21,528 करोड़ रुपए रहा था। वहीं, पिछली तिमाही Q4FY23 में कंपनी का रेवेन्यू 23,190 करोड़ रुपए है।
इनोवेशन और एक्सटेंडेड सर्विस के साथ अपने कस्टमर्स का भरोसा जीता
विप्रो के CEO और मैनेजिंग डायरेक्टर थिएरी डेलापोर्टे ने कहा,'कंपनी के पहली तिमाही के नतीजे बड़ी डील बुकिंग,स्ट्रांग कस्टमर ग्रोथ और लचीले मार्जिन की मजबूत रीढ़ पर आए हैं। ग्राहकों के खर्चों में कमी के बावजूद हमने बिजनेस स्पीड बनाए रखी। हमने स्ट्रांग डिलीवरी, इनोवेशन और एक्सटेंडेड सर्विस के साथ अपने कस्टमर्स का भरोसा जीता है। यह हमारे लॉन्ग टर्म बिजनेस को मजबूत करने करने में मदद करते हैं।'
यह भी पढ़ें...
TCS का प्रॉफिट 16% और HCL का मुनाफा 8% बढ़ा, 9 और 10 रुपए डिविडेंड देगी कंपनी
IT कंपनी टाटा कंसल्टेंसी सर्विसेज (TCS) और HCL टेक ने बुधवार (12 जुलाई) को फाइनेंशियल ईयर 2023-24 की पहली तिमाही के नतीजे घोषित कर दिए हैं। रिजल्ट के अलावा दोनों कंपनियों ने डिविडेंड का भी ऐलान किया है। पूरी खबर पढ़ने के लिए क्लिक करें...
पहली बार 66 हजार के पार निकला सेंसेक्स, कारोबार के दौरान 66,064 का हाई बनाया
शेयर बाजार में आज यानी गुरुवार (13 जुलाई) को शेयर बाजार में तेजी देखने को मिली है। बाजार ने नया ऑल टाइम हाई बनाया है। सेंसेक्स ने कारोबार के दौरान 66,064 का लेवल छुआ। हालांकि बाद में इसमें थोड़ी गिरावट देखने को मिली और ये 164 अंको की बढ़त के साथ 65,558 पर बंद हुआ। पूरी खबर पढ़ने के लिए क्लिक करें...